[image: image1.png]_TPAMAAA _




    О Б Щ И Н С К И   С Ъ В Е Т – ГР. ГРАМАДА       

П Р О Т О  К О Л

№ 07
Днес, 18 юни 2024 година от 13.30 часа в залата на НЧ „ Пробуда -1908“ гр. Грамада се проведе заседание на Общински съвет – Грамада.
Заседанието бе открито и ръководено от Огнян Георгиев - Председател на Общинския съвет.
На заседанието присъстваха общинските съветници: Огнян Любенов Георгиев, Боби Ангелов Борисов, Владимир Малинов Цеков,  Дилян Сергеев Бъчварски, Димитър Петков Митов, Емил Мишов Митов, Ивайло Конов Йончев, Кристиан Йошов Коцов, Николай Ангелов Найденов, Стела Пламенова Стойкова и Страхил Живков Неделков .

Присъстваха още Милчо Башев – Кмет на община Грамада, Виолета Тошева – Зам.-кмет на община Грамада, Радослав Рангелов – ст. специалист.
Огнян Георгиев – Председател на ОбС – Грамада: Уважаеми колеги общински съветници, налице са всички 11 общински съветници, можем да проведем заседание на Общински съвет – Грамада и да вземем решения. 
Уважаеми г- н Кмет, г-жо зам.-кмет, откривам днешното зеседание на общински съвет – Грамада. Дневния ред Ви е раздаден предварително и сте запознати с материалите по него. Има ли други предложения по Дневния ред?
Николай Ангелов – общински съветник: Да, имам предложение за намаляне на Председателя на общинския съвет на заплатата и на 4 часа.

Огнян Георгиев – Председател на ОбС – Грамада: По друг начин май е формулирана докладната, явно друг ти я е написал.
Огнян Георгиев – Председател на ОбС – Грамада: Който е съгласен с така предложения дневен ред и допълнителната точка моля да гласува с вдигане на ръка. 
От гласувалите 10 общински съветници "ЗА" 11 общински съветници  / Огнян Любенов Георгиев, Владимир Малинов Цеков, Боби Ангелов Борисов,  Дилян Сергеев Бъчварски, Димитър Петков Митов, Емил Мишов Митов, Ивайло Конов Йончев, Кристиан Йошов Коцов, Николай Ангелов Найденов, Стела Пламенова Стойкова и Страхил Живков Неделков/, „против” – /няма/, „въздържал се ” – /няма/. 
Дневният ред е приет: 

1. Предложение от Огнян Георгиев – председател на общински съвет  Грамада относно:  Избор  на представител на община Грамада за участие в редовно годишно общо събрание на акционерите на МБАЛ “Света Петка“ АД  град Видин.

2. Предложение от Милчо Башев – кмет на община Грамада относно: Приемане  на Общинска Програма за намаляване на риска от бедствия в община Грамада  за периода 2021-2025г.

3. Предложение от Николай Ангелов Найденов – общински съветник при ОбС – Грамадаотносно:  Промяна на Решение № 28, взето с Протокол № 04/12.02.2024г., във връзка с продължителността на работното време на председателя на Общински съвет Грамада
4. Питания към кмета на община Грамада.  

По т.1. Предложение от Огнян Георгиев – председател на общински съвет  Грамада относно:  Избор  на представител на община Грамада за участие в редовно годишно общо събрание на акционерите на МБАЛ “Света Петка“ АД  град Видин.
Огнян Георгиев – Председател на ОбС – Грамада: С писмо Изх. № РД – 23 – 15/28.05.2024 г. Съветът на директорите на  МБАЛ „Света Петка” АД – гр. Видин, чрез изпълнителния директор на дружеството д-р Ивета Найденова уведомява община Грамада в качеството и на акционер в дружеството за провеждане на редовно годишно общо събрание на акционерите, като датата на събранието е  21.06.2024 г., а при липса на кворум ще се проведе на 05.07.2024г. и  да се определи представителната му власт по въпросите включени в дневния ред на събранието.  Моето предложение е да определим за представител г-жа Виолета Тошева – Зам.-кмет на община Грамада.  Имате думата за други предложения.
Владимир Цеков – общински съветник: Нямаме други предложения.
Огнян Георгиев – Председател на ОбС – Грамада: Предлага Ви се следният проект на решение: Общински съвет Грамада, на основание чл.21, ал.1, т.9 от ЗМСМА, чл.220 ал.1 от Търговския закон и във връзка с чл.223 от ТЗ:
1. Избира за представител на община Грамада  Виолета Цветанова Тошева – заместник кмет на община Грамада, което да се счита за упълномощаване по смисъла  на чл. 226 от Търговския закон.
2. Оправомощава представителя  на Община Грамада да вземе участие  в извънредното Общо събрание на акционерите на Многопрофилна болница за активно лечение „Света Петка” АД гр.Видин, като го задължава с присъствието си да защити интереса на община Грамада и на следващото заседание да ни информира и запознае с решенията взети на общото събрание.
3. На основание чл. 60, ал.1 от АПК допуска предварително  изпълнение на Решението.


МОТИВИ: Общински съвет Грамада счита, че предложението е законосъобразно и целесъобразно и е с оглед защита на обществения интерес.

Огнян Георгиев - Председател на ОбС – Грамада: Който е съгласен с така направеното предложение, моля да гласува с вдигане на ръка.

От гласувалите 11 общински съветници "ЗА" 11 общински съветници  / Огнян Любенов Георгиев, Владимир Малинов Цеков, Боби Ангелов Борисов, Дилян Сергеев Бъчварски, Димитър Петков Митов, Емил Мишов Митов, Ивайло Конов Йончев, Кристиан Йошов Коцов, Николай Ангелов Найденов, Стела Пламенова Стойкова и Страхил Живков Неделков /. „против” – /няма/, „въздържал се ” – /няма/.

На основание чл.21, ал.1, т.9 от ЗМСМА, чл.220 ал.1 от Търговския закон и във връзка с чл.223 от ТЗ 

Общински съвет – Грамада прие,
Р Е Ш Е Н И Е  № 46:
1. Избира за представител на община Грамада  Виолета Цветанова Тошева – заместник кмет на община Грамада, което да се счита за упълномощаване по смисъла  на чл. 226 от Търговския закон.
2. Оправомощава представителя  на Община Грамада да вземе участие  в извънредното Общо събрание на акционерите на Многопрофилна болница за активно лечение „Света Петка” АД гр.Видин, като го задължава с присъствието си да защити интереса на община Грамада и на следващото заседание да ни информира и запознае с решенията взети на общото събрание.
3. На основание чл. 60, ал.1 от АПК допуска предварително  изпълнение на Решението.


МОТИВИ: Общински съвет Грамада счита, че предложението е законосъобразно и целесъобразно и е с оглед защита на обществения интерес.

         Решението е взето с 11 гласа „ЗА”
По т. 2: Предложение от Милчо Башев – кмет на община Грамада относно: Приемане  на Общинска Програма за намаляване на риска от бедствия в община Грамада  за периода 2021-2025г.
Огнян Георгиев – Председател на ОбС – Грамада: Имате думата за въпроси по това предложение или кмета нещо да допълни.
Владимир Цеков – обински съветник: Няма въпроси.
Огнян Георгиев - Председател на ОбС – Грамада: Предлага Ви се следният проект на решение – Общински съвет – Грамада на основание чл. 21, ал. 1, т. 12 и ал. 2 от Закона за местното самоуправление и местната администрация и чл. 6д, ал. 3 от Закона за защита при бедствия:

1. Приема Общинска програма за намаляване на риска от бедствия в община Грамада за периода 2021 – 2025 г.
Огнян Георгиев - Председател на ОбС – Грамада: Който е съгласен с така направеното предложение, моля да гласува с вдигане на ръка.

От гласувалите 10 общински съветници "ЗА" 11 общински съветници  / Огнян Любенов Георгиев, Владимир Малинов Цеков, Боби Ангелов Борисов, Дилян Сергеев Бъчварски, Димитър Петков Митов, Емил Мишов Митов, Ивайло Конов Йончев, Кристиан Йошов Коцов, Николай Ангелов Найденов, Стела Пламенова Стойкова и Страхил Живков Неделков /. „против” – /няма/, „въздържал се ” – /няма/.

На основание чл. 21, ал. 1, т. 12 и ал. 2 от Закона за местното самоуправление и местната администрация и чл. 6д, ал. 3 от Закона за защита при бедствия:
Общински съвет Грамада   прие,

Р Е Ш Е Н И Е № 47:

1. Приема Общинска програма за намаляване на риска от бедствия в община Грамада за периода 2021 – 2025 г.

                                




     Решението е взето със 11 гласа „ЗА”  
По т. 3 Предложение от Николай Ангелов Найденов – общински съветник при ОбС – Грамадаотносно:  Промяна на Решение № 28, взето с Протокол № 04/12.02.2024г., във връзка с продължителността на работното време на председателя на Общински съвет Грамада
Огнян Георгиев - Председател на ОбС – Грамада: Давам думата на г-н Николай Найденов да представи предложението си.
Николай Найденов – общински съветник: Предложението ми е да се намали работното време на Председателя на ОбС – Грамада от 8 часов работен ден на 4 часов работен ден и да се определи възнаграждението, съгласно закона за общината.
Огнян Георгиев - Председател на ОбС – Грамада: Някой има ли да каже нещо:?

Аз ще кажа само, че в момента, тъй като изпълнявам длъжността Председател на ОбС – Грамада, не виждам кой ще работи за 30 лева повече на 4 часа, отколкото да идва на заседание един път месечно, явно тези изчисления г- н Найденов не ги е направил.

Николай Найденов – общински съветник: Мисля, че не е задължително Председателя на ОбС да стои всеки ден в общината. Това не е причината.

Огнян Георгиев - Председател на ОбС – Грамада: Други мнения и предложения явно нямате…
Огнян Георгиев - Председател на ОбС – Грамада: Предлага Ви се следният проект на решение – Общински съвет – Грамада на основание чл. 26, ал. 1 от ЗМСМА и чл. 17, ал. 1 от Правилника за организацията и дейността на Общински съвет Грамада, неговите комисии и взаимодействието му с общинската администрация:
Променя т. 1 на Решение № 28, взето с протокол № 04 / 12. 02. 2024 г. на ОбС – Грамада, както следва:
Било: „Считано от 01.01.2024 г., определя: 1. Основно месечно възнаграждение на Председателя на ОбС – Грамада в размер на 70 на сто от  основната месечна заплата на Кмета на община Грамада, за пълен работен ден от 8 часа. “.
Става: „ Считано от 01.07.2024 г., определя: 1. Продължителността на работното време на Председателя на ОбС – Грамада на 4 / четири часа /, с основно месечно възнаграждение в размер на 70 на сто от основната месечна заплата на Кмета на община Грамада, считано за пълен работен ден от 8 часа. Размерът на възнаграждението при намалено работно време от 4 часа де определя пропорционално на неговата продължителност.“.

Останалите текстове от Решение № 28, взето с протокол № 04/12.02.2024 г. не се променят.

Огнян Георгиев - Председател на ОбС – Грамада: Който е съгласен с така направеното предложение, моля да гласува с вдигане на ръка.

От гласувалите 10 общински съветници "ЗА" 10 общински съветници  /Боби Ангелов Борисов, Владимир Малинов Цеков, Дилян Сергеев Бъчварски, Димитър Петков Митов, Емил Мишов Митов, Ивайло Конов Йончев, Кристиан Йошов Коцов, Николай Ангелов Найденов, Стела Пламенова Стойкова и Страхил Живков Неделков /. „против” – /няма/, „въздържал се ” – /няма/. / Огнян Георгиев на участва в гласуването /.
На основание чл. 26, ал. 1 от ЗМСМА и чл. 17, ал. 1 от Правилника за организацията и дейността на Общински съвет Грамада, неговите комисии и взаимодействието му с общинската администрация 
Общински съвет Грамада   прие,

Р Е Ш Е Н И Е № 48:

Променя т. 1 на Решение № 28, взето с протокол № 04 / 12. 02. 2024 г. на ОбС – Грамада, както следва:

Било: „Считано от 01.01.2024 г., определя: 1. Основно месечно възнаграждение на Председателя на ОбС – Грамада в размер на 70 на сто от  основната месечна заплата на Кмета на община Грамада, за пълен работен ден от 8 часа. “.

Става: „ Считано от 01.07.2024 г., определя: 1. Продължителността на работното време на Председателя на ОбС – Грамада на 4 / четири часа /, с основно месечно възнаграждение в размер на 70 на сто от основната месечна заплата на Кмета на община Грамада, считано за пълен работен ден от 8 часа. Размерът на възнаграждението при намалено работно време от 4 часа се определя пропорционално на неговата продължителност.“.

Останалите текстове от Решение № 28, взето с протокол № 04/12.02.2024 г. не се променят.

         Решението е взето с 10 гласа „ЗА”
По т.4: Питания към кмета на община Грамада.  
Огнян Георгиев - Председател на ОбС — Грамада: Ако имате въпроси към Кмета може да ги зададете. Ако кметските наместници имат нещо да споделят. 
Николай Найденов - общински сьветник: Няма въпроси.
Огнян Георгиев - Председател на ОбС — Грамада: Поради изчерпване на дневния ред закрвам днешното заседание на Общински съвет - Грамада.
След изчерпване на дневния ред, заседанието бе закрито в 13,40 часа
Настоящият протокол се състави в четири екземпляра, от които един за Областна администрация гр. Видин, един за Районна прокуратура гр. Кула, един за Кмета на община Грамада и един остава към Общински съвет гр. Грамада.
ПРОТОКОЛЧИК:
……………………..

ПРЕДСЕДАТЕЛ ОбС………………….
                            / П. Николова  /                                                      / Огнян  Георгиев / 
